Danske Bank, Akava ja AKY – Akavalaiset yrittäjät tukevat korkeakoulutettuja yrittäjiä – maksuttomat peruspankkipalvelut vuodeksi

Fri, 05 Sep 2025 14:00:00 +0300
Jäsenedut ja -palvelut

Valtakunnallisen yrittäjän päivän kunniaksi Danske Bank, Akava ja AKY - Akavalaiset yrittäjät tarjoavat korkeakoulutetuille yrittäjille merkittäviä etuja, jotka helpottavat yrityksen taloudellista taakkaa. Maksuttomien peruspankkipalveluiden lisäksi yhteistyö kattaa myös etuja rahoitukseen keventäen kasvun ja investointien rahoituskustannuksia.

Yrittäjät ovat keskeisessä roolissa tulevaisuuden kasvun ja innovaatioiden edistämisessä. Heidän toimintansa luo uusia työpaikkoja, ja tukee Suomen kilpailukykyä globaalissa taloudessa. Yrittäjyyden tukeminen on tärkeää sekä yksilöiden, että suomalaisen yhteiskunnan kannalta.

”Olen iloinen, että Akavan jäsenjärjestöjen ja Danske Bankin yhteistyö laajenee koskemaan myös akavalaisia yrittäjiä. Kumppanuuden kautta voimme tukea erityisesti nuoria yrittäjiä ja sitä kautta rakennamme yhdessä korkeaan osaamiseen ja kannattavaan työhön perustuvaa työelämää sekä vahvaa talouskasvua”, sanoo Timo Saranpää, AKY - Akavalaiset yrittäjät puheenjohtaja.

Lue lisää yrittäjäjäsenen pankkieduista Danske Bankin sivulta.

Danske Bankin tiedote 5.9.2025

Ilmaisia webinaareja tarjolla yrittäjille

Syksyn 2025 mittaan on tarjolla useita webinaareja- ja webinaarisarjoja yrittäjille.

Verotuksen haastavat kysymykset: 10.9.2025 klo 15–16

Aktiivisena eläkkeellä – oma yritys, palkkatöissä vai vapaaehtoistyötä? 1.10.2025 klo 15–18

Yrityksen myyntikunnon tunnusmerkit ja arvonmääritys: 29.10.2025 klo 15–16

Siirry AKYn tapahtumakalenteriin

AKY Akavalaiset yrittäjät lyhyesti

AKY Akavalaiset yrittäjät on akavalaisten yrittäjien edunvalvontajärjestö. AKY Akavalaiset yrittäjät toimii Akavan jäsenjärjestöjen yhteistyöelimenä edistäen korkeakoulutettujen yrittäjien toimintaedellytyksiä.