Henkivakuutus tuo turvaa, kun elämä yllättää

Wed, 01 Oct 2025 15:54:00 +0300
Jäsenedut ja -palvelut

Kuolema ei katso ikää: Suomessa menehtyy vuosittain noin 7500 työikäistä, ja moni perhe joutuu kohtaamaan menetyksen keskellä taloudellisia haasteita. Leskeksi jääminen on raskas kokemus, mutta henkivakuutus voi tuoda konkreettista apua muuttuneeseen arkeen.

Markus ja hänen puolisonsa hankkivat aikoinaan henkivakuutuksen yhteisen kodin oston yhteydessä. Alun perin tarkoituksena oli ottaa lainaturva, mutta vakuutusten kilpailutuksessa Kalevan henkivakuutus osoittautui edullisemmaksi ja joustavammaksi vaihtoehdoksi pahan päivän varalle.

“Henkivakuutuskorvauksen saisi itse käyttää kuten parhaaksi näkee, kun taas lainaturva kattaisi vain osan lainasta”, Markus kertoo.

Kun Markuksen puoliso sairastui, he havahtuivat tarkistamaan henkivakuutuksen edunsaajamääräyksen. Alunperin korvaus olisi jakautunut puoliksi puolisolle ja lapsille, mutta koska lapset olivat pieniä, pariskunta päätti ohjata koko korvauksen puolisolle.

“Näin puolison olisi helpompi elättää lapset”, Markus toteaa.

Korvausta, joka menee lapsille, ei voi käyttää heidän elättämiseensä. Siksi määräys kannattaa tarkistaa säännöllisesti, erityisesti elämäntilanteiden muuttuessa.

Lesken arki on täynnä byrokratiaa

Lähes kaikki puolisonsa menettäneet kokevat, että kuoleman jälkeinen paperityö ja asioiden hoitaminen on uuvuttavaa. Alle 35-vuotiaana leskeksi ja kahden lapsen yksinhuoltajaksi jäänyt Anni muistelee suorittaneensa robottina to do -listaa aina sen mukaan, mitä kerralla jaksoi.

“Eihän raha menetystä millään tavalla korvaa, mutta siinä on yksi iso murhe vähemmän, kun ei kaiken muun surun lisäksi tarvitse stressata vielä taloudellisen pärjäämisenkin osalta”, Anni huomauttaa.

Varsinkin taloudellisesti heikommassa asemassa olevan puolison kannattaa miettiä, mitä toisen kuolemasta seuraisi. Ella, joka jäi leskeksi 38-vuotiaana, kertoo henkivakuutuskorvauksen tuoneen konkreettista helpotusta muuttuneeseen arkeen.

“Pystyin olemaan rauhassa sairaslomalla ja keräämään voimia puolison kuoleman jälkeen. Korvauksen avulla pystyimme myös ostamaan palveluja kotiin ja yksityisiä terapiapalveluja lapsille.”

Taloudellinen turva tuo mielenrauhaa

Moni leski kertoo, että henkivakuutuskorvaus mahdollisti osa-aikatyön tai sairasloman pitämisen niin, ettei rahan riittävyydestä tarvinnut murehtia.

“Kun kertakorvaus tulee tilille, se mahdollistaa sen, ettei tarvitse hampaat irvessä olla töissä. Voi keskittyä omaan ja lasten hyvinvointiin”, Markus kiteyttää.

Ellan mukaan korvaus tuli nopeasti tilille, mikä oli tärkeää arjen järjestämisessä.

“Kuoleman jälkeen tuli erilaisia isoja menoja, kuten hautajaiskulut ja perunkirjoitus. Korvaus toi turvallisuuden tunnetta”, Ella sanoo.

ASIAn jäsenenä saat edullisen henkivakuutuksen Kalevalta

ASIAn jäsenenä sinä ja puolisosi olette oikeutettuja pysyvästi edulliseen henkivakuutukseen Kalevasta. Jäsenetuna saat 61,6 % alennuksen, mikä tarkoittaa keskimäärin 733 euron säästöä vuosittain. Pariturvassa riittää, että toinen on liiton jäsen.

Lisää aiheesta:

Rahanarvoiset vakuutusedut
ASIAn jäsenetu: Kalevan henkivakuutus