Jäsenkysely 2025: Palkat nousussa

Thu, 08 Jan 2026 11:10:00 +0200
Työelämä

ASIAn tuore jäsenkysely kertoo myönteistä tarinaa palkkakehityksestä. Vuodesta 2015 vuoteen 2025 keskipalkka on noussut noin 4 663 eurosta yli 5 515 euroon kuukaudessa. Samalla mediaanipalkka on vahvistunut noin 4 337 eurosta reiluun 5 245 euroon. Kehitys on ollut erityisen ripeää vuosina 2021–2024, jolloin nousu kiihtyi sekä keskipalkassa että mediaanissa.

Graafi: ASIAn jäsenistön palkkakehitys vuosina 2015-2025

Se, että mediaani lähestyy keskiarvoa, on hyvä uutinen. Se viittaa siihen, että palkkahaitarin keskivaihe on noussut, eikä kehitys nojaa vain muutamien korkeapalkkaisten jäsenten ansiotasoon. Toisin sanoen palkkakasvu jakautuu nykyisin aiempaa laajemmin jäsenistön kesken kuin vielä muutama vuosi sitten.

Jopa 77 prosenttia jäsenkyselyyn vastanneista kertoo palkankorotuksen johtuneen yleisestä työehtosopimuskorotuksesta. TESin merkitys on kasvanut merkittävästi: tämä ryhmä on neljässä vuodessa suurentunut 22 prosenttiyksiköllä.

Mats Nyman, ASIAn toiminnanjohtaja