Nousiko palkkasi? Me teimme sen

Mon, 16 Jun 2025 16:58:00 +0300
Työelämä

ASIA oli mukana liittojen yhteiskampanjassa, jossa muistutettiin ammattiliittojen ja neuvottelujärjestöjen tekemästä työstä. Kampanja näkyi 2.-15.6.2025 välisenä aikana sähköisten kanavien lisäksi myös suurimpien kaupunkien katukuvassa.

Kampanjasivu löytyy täältä: liittosi.fi

Kuva (TEK): Me teimme sen -kampanja Musiikkitalolla

Työehtosopimus on eri asia kuin työsopimus

Työehtosopimus eli TES määrittelee, millä ehdoilla työtä tehdään seuraavat vuodet. Työehtosopimus (TES) on työntekijä- ja työnantajajärjestön välinen sopimus niistä työehdoista, joita kyseisellä alalla on vähintään noudatettava.

Työehtosopimus takaa sinulle lakia paremmat työehdot – kuten yleiskorotukset, palkalliset vanhempainvapaat, pidemmät sairausajan palkat ja extra palkalliset vapaat.

Ammattiliitot ja neuvottelujärjestöt neuvottelevat palkkojen yleiskorotuksista työehtosopimuksiin. Kun olet liiton jäsen, voit vaikuttaa suoraan omaan palkkakehitykseesi. Liittymällä liittoon tuet näitä neuvotteluja ja varmistat, että alasi palkat nousevat muiden mukana.

Lisää aiheesta:

Työehtosopimus tuo turvaa ja tuhansia
Miksi työehtosopimus on niin tärkeä?
ASIAn jäsenten keskipalkka nousi 5 473 euroon – Tavallisin syy palkankorotukselle oli yleiskorotus