Työikäisen kuolemasta koituu noin 450 000 euron ansionmenetys – näin suojaat läheisesi talousahdingolta

Mon, 09 Mar 2026 14:47:00 +0200
Jäsenedut ja -palvelut

Henkivakuutuksen ottaminen jää monelta ajatuksen tasolle, koska kukaan terve ihminen ei usko kuolevansa huomenna. Kannattaa kuitenkin toimia ennen kuin on liian myöhäistä.

Lähes jokaisella suomalaisella on kotivakuutus, ja samoin autovakuutus on itsestäänselvyys jokaiselle auton omistajalle. Henkivakuutuksen suhteen on eri juttu. Se puuttuu valtaosalta suomalaisista, vaikka se turvaa sen kaikkein tärkeimmän eli rakkaiden ihmisten toimeentulon.

Yhteinen koti, lainat ja arjen menot perustuvat usein kahteen palkkaan. Siksi toisen puolison menehtyminen voi horjuttaa koko taloudellista tasapainoa nopeasti. Kalevan asiakasjohtaja Hannu Stark kertookin, että suomalaisilla on edelleen iso puute kuolemanvaraturvissa.

”Moni luottaa siihen, että yhteiskunta kantaa. Mutta totuus on, että elintasosta joutuu luopumaan rankasti, jos perheen tulot putoavat äkisti puoleen eikä mitään turvaa ole.”

Työikäisen kuoleman hintalappu: 450 000 euroa

Monelle voi tulla yllätyksenä, että työikäisen kuoleman aiheuttama tulonmenetys hänen perheelleen on keskimäärin 450 000 euroa. Summassa on otettu huomioon paitsi ansionmenetykset myös perhe-eläkkeet ja pienentyneet menot.

Silti ETLAn tutkimuksen mukaan vain 9 prosentilla suomalaisista on henkivakuutus. Suurin puute on nuorilla aikuisilla ja lapsiperheillä: eli ryhmillä, joilla ei yleensä ole vielä kertynyttä varallisuutta, mutta velkaa ja menoja kyllä.

”Harvalla jää suuria summia säästöön kuukaudessa. Menot ja esimerkiksi asuntolainan suuruus on mitoitettu kahden työssäkäyvän aikuisen tulojen mukaan, Stark sanoo.

Jos toinen näistä aikuisista äkillisesti menehtyy, on yksin jääneen vaikea ylläpitää vanhaa elintasoa ja lyhentää lainaa tai maksaa vuokraa yksin. Asuminen on suurin yksittäinen meno, ja moni ajatteleekin myyvänsä asunnon, jos puoliso kuolee. Aina se ei ole kuitenkaan mahdollista.

”Asunnon myynti ei tapahdu käden käänteessä. Siksi nopea henkivakuutuskorvaus tuo aikaa rauhoittua ja järjestää asuminen ilman hätää”, Stark kuvaa.

Lue myös: Kuolemantapauksen jälkihoito työpaikalla vaatii valmiita toimintaohjeita, tilannetajua ja hienotunteisuutta

Pariturvalla turvaat itsesi ja puolisosi

Pariturvan korvaus maksetaan kerralla ja nopeasti, jotta se voidaan käyttää esimerkiksi asumiskuluihin, lainojen lyhentämiseen, lasten harrastuksiin tai perintöverojen kattamiseen.

Henkivakuutuksen riittävästä korvaussummasta on olemassa hyvä perusohje: sen tulisi kattaa talouden velat, yhden vuoden bruttotulot ja noin 20 000 euroa jokaista huollettavaa lasta kohden. Stark muistuttaa, että korvaussummaa voi myöhemmin pienentää elämäntilanteen muuttuessa. Suuremmaksi sitä ei kuitenkaan ole yhtä helppo muuttaa.

”Siksi kannattaa mieluummin ottaa hieman reilumpi kuin liian pieni summa. On kaikkien etu, että turva oikeasti riittää”, hän sanoo.

Pariturvan voi ottaa avio- tai avopuolisot yhdessä, kun molemmat ovat 18–69-vuotiaita ja asuvat pysyvästi Suomessa. Terveysselvitys tarvitaan, mutta monet tavanomaiset sairaudet, kuten astma, diabetes tai ylipaino, eivät yleensä estä vakuutuksen saamista. Riittää, että vakuutuksenottaja on ASIAn jäsen.

Hinta yllättää positiivisesti

Pariturva on usein edullisin tapa vakuuttaa kaksi ihmistä, ja ASIAn jäsenillä on mahdollisuus ottaa henkivakuutus jopa 61,6 prosenttia normaalihintoja edullisemmin. Säästöä kertyy vuodessa keskimäärin 751 euroa ja käytännössä tarvittava maksu on usein pienempi kuin yhden suoratoistopalvelun kuukausihinta.

Henkivakuutuksen ottaminen on asia, jonka korvausta vakuutuksenottaja itse ei välttämättä tule koskaan näkemään Ehkä juuri siksi sen merkitys unohtuu helpommin kuin esimerkiksi kotivakuutuksen tai autovakuutuksen. Silti kyse on yksi tärkeimmistä päätöksistä, sanoo Stark.

“Henkivakuutuksella ostetaan ennen kaikkea mielenrauhaa siitä, että omat läheiset pystyvät jatkamaan elämää”, Stark kiteyttää.

Laske oman henkivakuutuksesi hinta Kalevan verkkosivuilla osoitteessa kalevavakuutus.fi/asia. Hinnan laskeminen ei sido vakuutuksen ostoon.

Teksti ja kuvat: Henkivakuutusyhtiö Kaleva (julkaistu ASIA-lehdessä 2/2026

Tutustu myös

Rahanarvoiset vakuutusedut ASIAn jäsenille
Henkivakuutus tuo turvaa, kun elämä yllättää
Onko sairaus este henkivakuutukselle?