Asiantuntijat ja Esihenkilöt ASIA ry hakee palveluasiantuntijaa

Tue, 14 Oct 2025 09:30:00 +0300
Työelämä

Haemme palveluasiantuntijaa vakituiseen työsuhteeseen

Keskeisimmät tehtävät ovat jäsenyyteen liittyvä neuvonta, jäsenrekisterin ylläpito ja jäsenmaksuliikenne. Lisäksi tehtävään kuuluu toimiston hallintotehtäviä sekä jäsenyyteen ja kumppanuuksiin liittyviä palvelutehtäviä. Olet osana järjestötiimiä ja raportoit järjestöjohtajalle.

Tehtävään valittavalta toivomme:

palveluhenkistä ja itsenäistä työotetta

hyvää suomen kielen suullista ja kirjallista taitoa sekä kykyä palvella englanniksi

toimistotekniikan ja rekisterijärjestelmien osaamista

hyviä tietoteknisiä valmiuksia ja kykyä oppia uutta

kokemusta jäsenpalvelusta ja järjestötoiminnasta

työhön soveltuvaa, esimerkiksi amk-koulutusta

Tarjoamme monipuolisen työtehtävän sekä innostavan työyhteisön hyvien kulkuyhteyksien päästä Pasilassa. Työhön perehdyttäminen toteutetaan suunnitelman mukaisesti. Työtä tehdään osittain etänä. Toimistolla työskentelee 12 ihmistä.

Lisätietoja:

Lisätietoja tehtävästä antaa järjestöjohtaja Pekka Potinkara, puh. 09 2510 1330. Lähetä hakemuksesi palkkatoiveineen mahdollisimman pian, kuitenkin viimeistään perjantaina 31.10.2025 osoitteeseen pekka.potinkara@asia.fi. Aloitamme haastattelut jo hakuajan kuluessa.

ASIA on akavalainen liitto, jolla on 11 000 jäsentä. Jäsenemme toimivat esihenkilöinä ja asiantuntijoina muun muassa teknologiateollisuudessa, finanssialalla, kaupan alalla, tietotekniikan palvelualalla sekä urheilu- ja ilmailualalla. www.asia.fi