Hyödynnä jäsenetusi: Ilmoittaudu syksyn 2025 koulutuksiin

Fri, 29 Aug 2025 15:23:00 +0300
Jäsenedut ja -palvelut

Syksyllä 2025 tarjoamme ASIA ry:n jäsenille monipuolisen kattauksen maksuttomia koulutuksia ja webinaareja kuten Syventävät myyntitaidot asiantuntijoille -, joka pidetään tiistaina 7.10. Koulutus pidetään Akavatalossa (OAJ).

Ylipursuavasta olennaiseen -webinaari 2.9. klo 9.00-9.45

Webinaarissa Työterveyslaitoksen erikoistutkija Marja Känsälä esittelee ASIA:n jäsenten parissa toteutetun hankkeen osatutkimuksen tuloksia. Työn ylipursuamisen lisäksi tutkimus käsitteli työn rajaamisen teemoja ja tekijöitä, jotka estävät tai edistävät työn rajaamisen mahdollisuuksia asiantuntijatyössä.

Hankkeessa kehitettiin myös käytännön ratkaisuja työn rajaamisen tueksi, niitä webinaarissa esittelee Työterveyslaitoksen erityisasiantuntija Kirsi Yli-Kaitala.

Akavalaisten Yrittäjien webinaarissa käydään läpi seuraavat sopimustoiminnan perusasiat:

Mitä ehtoja ei kannata unohtaa?

Miten turvata omat oikeudet?

Kuinka välttää sudenkuopat toimeksiannoissa, alihankinnassa tai palveluiden myynnissä?

Koulutus sopii erityisesti asiantuntijapalveluita tarjoaville mikro- ja yksinyrittäjille. Kouluttajana toimii Iiris Adenius, Ornamon lakiasiantuntija, joka on erikoistunut immateriaalioikeuksien hyödyntämiseen erityisesti luovilla ja innovatiivisilla toimialoilla.

Microsoft Power BI - jatkokoulutus 18.9 klo 17-19.30

Power BI jatkokoulutus on tarkoitettu Power BI -työkalua jo jonkin verran tunteville.

Koulutuksen tavoitteet:

Havainnollistaa taulujen välisten suhteiden merkitys ja tutustuttaa DAX (Data Analysis Expressions) -kaavoihin.

Koulutuksessa luomme laskettuja sarakkeita ja mittarin, jolla luodaan yhteenvetoraportteja

Lähikoulutus: Syventävät myyntitaidot asiantuntijoille 7.10. klo 9.30-15.30

Onnistunut myynti asiantuntijatyössä ei ole tyrkyttämistä – se on asiakkaan aitoa auttamista, kuuntelemista ja ratkaisujen tarjoamista.

Helmikuussa 2025 pidetyssä Myyntitaitoja asiantuntijoille -valmennuksessa rakensimme hyvää asiakaskokemusta palvelun portaiden avulla, kartoitimme asiakkaan tarpeita ja esitimme ratkaisuja vaikuttavasti.

Tiistaina 7.10 pidettävä Onnistunut myynti asiantuntijatyössä -jatkovalmennus on maksuton ASIAn jäsenille, ja mukaan mahtuu max. 30 osallistujaa. Voit ilmoittautua mukaan, vaikka et olisikaan osallistunut aiempaan Myyntitaitoja asiantuntijoille -valmennukseen. Koulutus pidetään Akavatalossa (OAJ) osoitteessa: Kellosilta 7, Helsingin Pasilassa.

Valmentajana Faros & Comilta Juhana Lamberg. Juhana oli valmentajana myös helmikuussa pidetyssä koulutuksessa.

Juhanalla on vahvaa kokemusta asiakaskeskeisen liiketoiminnan ja yrityskulttuurin rakentamisesta eri ketjuista. Hän on toiminut vähittäiskaupan johtotehtävissä yli 20 vuotta (Musti ja Mirri, Gigantti), myös Farosin toimitusjohtajana.

Lue lisää ja ilmoittaudu mukaan koulutukseen tästä.

Ilmoittautuminen ASIAn koulutuksiin ja webinaareihin

Ilmoittaudu ajoissa ja varmista paikkasi. Lisätietoa ja ilmoittautumislinkit kaikkiin koulutuksiin ja webinaareihin löydät ASIAn tapahtumakalenterista.