ASIAn stipendit tutkimus- ja julkaisutyöhön ovat haettavissa 25.8. – 5.10.2025

Mon, 25 Aug 2025 11:00:00 +0300
Jäsenedut ja -palvelut

Vuoden 2025 apurahat on tarkoitettu esihenkilö- tai asiantuntijatyön tai ylempien toimihenkilöiden ammatillisen järjestäytymisen tutkimuksen tekemiseen. Tutkimuksella tarkoitetaan tieteellistä tutkimustyötä, kuten väitöskirjaa, pro gradua, ammattikorkeakoulun lopputyötä tai vastaavaa. Apurahaa voi saada myös julkaisutyön kustannuksiin, esimerkiksi painatuskuluihin.

Stipendin hakuaika on 25.8 – 5.10.2025

Apuraha on ensisijaisesti tarkoitettu ASIAn ja ASIAn jäsenyhdistysten jäsenille. Yksittäisen apurahan suuruus voi olla enintään 5 000 euroa. Hakemuksen löydät täältä: ASIAn stipendirahasto.

Apurahoista päättää ASIAn hallitus. Kaikille apurahan hakijoille ilmoitetaan, onko apurahaa myönnetty.