Oletko suunnitellut tärkeimpäsi – elämäsi?

Mon, 16 Mar 2026 10:06:00 +0200
Blogit

Kuvittele että sinulla olisi täydellinen vapaus tehdä mitä tahansa, rajattomasti varoja sekä aikaa itselle tärkeiden ja merkityksellisten asioiden tekemiseksi. Mitä tapahtuisi?

Alkuun ajatus voisi kuulostaa houkuttelevalta, mielenkiintoiselta haasteelta sekä mahdollisuudelta. Suurin osa meistä elää arkea, joka koostuu yleensä töistä, harrastuksista, perheestä ja läheisistä sekä vapaa-ajasta. Näiden suhde on harvoin tasapainossa sen kanssa, miten itse haluaisimme tai jakaisimme aikamme, jos saisimme vapaasti valita.

Mielenkiintoinen ja haastava työ on tärkeää. Vapaa-aika ja harrastukset ovat tärkeitä. Perhe ja läheiset ovat myös tärkeitä. Elämä ylipäätään on tärkeää. Työssämme käsittelemme jatkuvasti erilaisia deadlineja, tavoitteita ja päämääriä, joihin pyrimme pääsemään hyvällä suunnitelmalla.

Oletko koskaan miettinyt, millainen on henkilökohtainen suunnitelmasi elämän ja sen muutosten tai eri vaiheiden varalta? Klassinen sanonta toteaa että ”hyvin suunniteltu on puoliksi tehty”. Tämä pätee myös henkilökohtaiseen suunnitteluun varallisuuden ja oman talouden osalta koska hyvin tehty suunnitelma mahdollistaa vapautta.

Laadukas varallisuussuunnitelma huomioi taloutesi rakennuspalikat yksityiskohtaisesti niin tuloista menoihin kuin asumismuodosta säästöihin ja omaisuuteen. Siinä ei ole kyse vain tuotosta, kuluista, tuotteista tai menneestä kehityksestä. Kyse on siitä, että suunnitelma antaa kartan, kompassin ja reitin. jota kulkemalla voit saavuttaa omat tavoitteesi.

Hyvällä suunnitelmalla voi turvata omaa elämäänsä työuran muutosten varalta tai mahdollistaa itselleen hienoja, mieleenpainuvia, kokemuksia. Mikä parasta sen avulla saa pidettyä langat omissa käsissä ja ehkä mahdollistettua jotain myös läheisillesi, itselle rakkaille ja tärkeille ihmisille.

Suurin osa meistä on luontaisesti kärsimättömiä, haluaisimme kaiken tapahtuvan heti nyt ja mielellään jo eilen. Kuulun itsekin tähän joukkoon, se on inhimillistä. Hyvän suunnitelman avulla voimme kuitenkin harjoitella kärsivällisyyttä ja pitkäjänteisyyttä koska sitä vaaditaan silloin kun kasvatetaan ylisukupolvista hyvinvointia ja varallisuutta. Suunnitelma on kärsivällinen silloin kun me emme ole, se pakottaa katsomaan pidemmälle.

Me Danske Bankissa haluamme olla mukana mahdollistamassa parempia suunnitelmia koskivatpa ne työuran muutoksia, asunnon vaihtoa tai vaurastumista. Me haluamme oivaltaa ja oivalluttaa koska meillä on usein enemmän mahdollisuuksia, kun ehkä olemme ajatelleetkaan. Kyse ei ole vain vaurastumisesta tai rikastumisesta vaan kyse on vapaudesta. Vapaudesta valita miten ja mihin käytät arvokasta aikaasi. Siksi tarvitaan hyvä suunnitelma koska se on karttamme ja kompassimme silloin kun olemme kärsimättömiä tai meinaamme eksyä reitiltä.

Teksti: Karo Parkkinen, Danske Bankin varallisuusasiantuntija ja avoimen rahapuheen puolestapuhuja

Kuva: Danske Bankin Spokesperson -arkisto. Kirjoitus on julkaistu ASIA-lehdessä 2/2026

Danske Bank on Akavan yhteistyökumppani, joka tarjoaa akavalaisten liittojen jäsenille etuja pankkipalveluissa, kuten asuntolainoissa, sijoituspalveluissa ja muissa pankkipalveluissa. Lue lisää pankkieduista ASIAn jäsenille: asia.fi/pankkiedut